 Goaamadan golaha wakiiladu soo saaray oo ka soo baxay fadhiyadii xidhnaa ee goluhu yeeshay todobaadkii hore oo gudoomiyaha golaha Wakiiladu Cabdiraxmaan Maxamed Cabdillaahi Ciro uu ka akhriyay fadhiga shalay ayaa noqonaya baaqii ugu cuslaa ee golahaasi soo jeediyo muddadii xukuumada Madaxweyne Axmed Maxamed Maxamuud Siilaanyo ay talada dalka hogaaminaysay, kaas oo sidoo kale war murtiyeedka golaha wakiilada ka soo baxay ay ku soo dareen qodobo nuxur ahaan ka hadlaya shaqaaqooyinka nabadgalyo daro ee ka dhacay deegaanada Ceel-afweyne ee gobolka Sanaag, Aafada Tahriibta iyo shaqo laaanta baahsan ee Somaliland ka taagan, dhamaystirka shuruucda qabyada ah ee golaha hortaala, kuwaas oo goaamadani ay ka soo baxeen saddexdii fadhi ee albaabadu u xidhnaayeen ee doodaha adagi ka dhasheen doorkoodii wax qabad iyo habacsanaantii xilgudasho ee golahaasi ku habsatay sanadihii u dambeeyay, taas oo saamayn ku yeelatay kooramyada fadhiyada iyo xilgudashada mudanayaasha. 